Diari Oficial de la Generalitat Valenciana


Sumari del DOGV 9886, del 05-07-2024 (2024/5948)

RESOLUCIÓ de 31 de maig de 2024, de la Conselleria d'Hisenda, Economia i Administració Pública de reprogramació d'anualitats de les subvencions concedides en la convocatòria 2023 destinades al foment de la formació, la investigació i la transferència de coneixement entre el Sistema Universitari valencià i l'Administració pública valenciana en l'àmbit de l'economia pública.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9886

Data del DOGV
:   05-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/5948


Data del document
:   31-05-2024

Organisme emissor
:   Conselleria de Hacienda, Economía y Administración Pública

Tipus de document
:   Resolució

Anàlisi jurídica

 Descriptors 

:   * investigació
    * economia pública
    * universitat

RESOLUCIÓ de 31 de maig de 2024, de la Conselleria d'Hisenda, Economia i Administració Pública de reprogramació d'anualitats de les subvencions concedides en la convocatòria 2023 destinades al foment de la formació, la investigació i la transferència de coneixement entre el Sistema Universitari valencià i l'Administració pública valenciana en l'àmbit de l'economia pública. [2024/5948]  
  
Per Orde 2/2021, de 5 de febrer, de la Conselleria d'Hisenda i Model Econòmic, es van aprovar les bases reguladores per a la concessió de subvencions per al foment de la formació, la investigació i la transferència de coneixement entre el sistema universitari valencià i l'Administració pública valenciana en l'àmbit de l'economia pública (DOGV 9021, 16.02.2021).  
En aplicació d'estes bases reguladores, mitjançant Resolució de 17 de maig de 2023, de la Conselleria d'Hisenda i Model Econòmic, es van convocar per a l'exercici 2023 les subvencions per al foment de la formació, la investigació i la transferència de coneixement entre el sistema universitari valencià i l'Administració pública valenciana en l'àmbit de l'economia pública (DOGV 9611, 06.06.2023).  
  
La disposició addicional primera de l'Orde 2/2021, de 5 de febrer, de la Conselleria d'Hisenda i Model Econòmic, disposa que les subvencions per al foment de la formació, la investigació i la transferència de coneixement entre el sistema universitari valencià i l'Administració pública valenciana en l'àmbit de l'economia pública tindran abast plurianual i que la resolució d'estes establirà l'import per a cada una de les anualitats de vigència de la subvenció condicionat als crèdits que amb este fi es consignen en cada una de les anualitats en el pressupost de la Generalitat. Així mateix, l'article 7 de les bases establix que les subvencions cobriran el finançament de les tesis doctorals durant un període màxim de quatre anys i preveuran necessàriament la contractació de personal investigador predoctoral.  
  
Una vegada finalitzat el procés d'avaluació, per resolució de la Conselleria d'Hisenda, Economia i Administració Pública es va publicar el barem definitiu i es van concedir les subvencions de la convocatòria 2023 per al foment de la formació, la investigació i la transferència de coneixement entre el sistema universitari valencià i l'Administració pública valenciana en l'àmbit de l'economia pública (DOGV 9746, 15.12.2023) amb els imports i les anualitats següents:  
  
Segons el que es disposa en les bases reguladores i en la resolució de concessió, en un termini màxim de tres mesos des de la publicació en la seu electrònica de la resolució de concessió (en data 2 de setembre de 2021), se subscriurà amb l'entitat beneficiària el corresponent conveni de col·laboració en el qual s'arreplegarà el títol i els objectius de les tesis finançades, el doctorant, el tutor i director de tesi, el tutor-enllaç en l'administració, la programació i el pressupost pel que fa al que es disposa en la resolució de concessió, els mecanismes de seguiment científic i la col·laboració previstos en les bases reguladores, i tots aquells aspectes necessaris per al compliment dels fins de la subvenció en tots els seus termes i condicions.  
Així mateix, en el termini màxim de deu dies des de la firma del conveni s'ha de formalitzar el contracte laboral previst en l'article 6 de les bases reguladores. La data d'inici del contracte predoctoral o, si és el cas, el termini màxim de tres mesos i deu dies des de la notificació de la resolució de la concessió determina l'inici de l'execució del projecte i de la subvenció.  
El conveni entre la Generalitat i la Universitat d'Alacant s'ha firmat amb data 15 de març de 2024 i eixe mateix dia es va formalitzar el contracte predoctoral de la persona seleccionada per a realitzar el projecte de tesi doctoral. Els convenis entre la Generalitat i la Universitat de València s'han firmat amb data 2 d'abril de 2024.  
A conseqüència del que s'ha dit anteriorment, el 15 de març de 2024 determina l'inici de l'execució del projecte i de la subvenció HIECPU/2023/02 PT1, que finalitzarà el 14 de març de 2028, i el 25 de març de 2024 és la data d'inici de l'execució dels projectes i de les subvencions HIECPU/2023/01 PT1 i HIECPU/2023/01 PT2, que finalitzaran el 24 de març de 2028.  
Tal com establix la resolució de concessió, la distribució de les anualitats es reajustarà en funció de la data d'inici de l'execució del projecte.  
Per Acord del Consell de 29 d'abril de 2024 es va autoritzar l'ampliació del límit quantitatiu que establix l'article 40.3 de la Llei 1/2015 d'hisenda pública, del sector públic instrumental i de subvencions, per a assumir compromisos de despesa amb càrrec a les anualitats de 2025, 2026, 2027 i 2028, en la línia S0223, Foment a la formació, la investigació i la transferència de coneixement entre les universitats valencianes i l'Administració pública, del capítol 7 del programa pressupostari 611B00, finançament autonòmic, de la Conselleria d'Hisenda, Economia i Administració Pública.  
En virtut de les funcions establides en l'apartat setzé de la Resolució de 17 de maig de 2023, de la Conselleria d'Hisenda i Model Econòmic, per la qual es convoquen, per a l'exercici 2023, les subvencions per al foment de la formació, la investigació i la transferència de coneixement entre el sistema universitari valencià i l'Administració pública valenciana en l'àmbit de l'economia pública (DOGV 9611, 06.06.2023), i de conformitat amb l'article 19 de l'Orde 2/2021, de 5 de febrer, de la Conselleria d'Hisenda i Model Econòmic, i fent ús de la delegació conferida, dicte la següent resolució:  
  
  
Primer  
Reprogramar les anualitats de les subvencions concedides en la convocatòria 2023 destinades al foment de la formació, la investigació i la transferència de coneixement entre el sistema universitari valencià i l'Administració pública valenciana en l'àmbit de l'economia pública, mitjançant la publicació dels imports i les anualitats pressupostàries següents, que es faran efectives amb càrrec a l'aplicació pressupostària T55377672, capítol 7, subconcepte 74196, línia de subvenció S0223 del subprograma 611B00, Finançament autonòmic, i queda la seua distribució com s'indica a continuació:  
Segon  
Ordenar la publicació d'esta resolució en la seu electrònica de la Generalitat Valenciana, en https://sede.gva.es/. En virtut del que es preveu en l'article 45 de la Llei 39/2015, d'1 d'octubre, del procediment administratiu comú de les administracions públiques, esta publicació tindrà tots els efectes de notificació practicada.  
De conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, contra esta resolució, que posa fi a la via administrativa, es podrà recórrer potestativament en reposició, o s'hi podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant de l'òrgan que va dictar l'acte en el termini d'un mes a comptar de l'endemà de la publicació d'esta resolució.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació d'esta resolució.  
  
  
València, 31 de maig de 2024. El director general de Finançament (p. d. R 12.02.2024; DOGV 9792, 20.02.2024): Nicolás Jannone Bellot.